EkBass/fiwiki-20250220-pages-articles huggingface dataset:
Spoon River antologia

Spoon River antologia (Spoon River Anthology) on Edgar Lee Mastersin runoteos vuodelta 1915. Teos on kokoelma lyhyitä vapaamittaisia runoja, joista muodostuu kuva kuvitteellisen Spoon Riverin kaupungin elämästä. Masters nimesi kaupungin todellisen Spoon River -nimisen joen mukaan, joka virtaa lähellä Mastersin kotikaupunkia. Kokoelmassa on 212 erillistä henkilöhahmoa, joiden elämästä on 244 kuvausta. Teoksen on suomentanut Arvo Turtiainen, ja suomennoksen ensipainos ilmestyi 1947 Tammen kustantamana. Teos ilmestyi alun perin yhdysvaltalaisessa kirjallisessa aikakauslehdessä Reedy’s Mirrorissa 29. toukokuuta 1914 alkaen.Spoon River antthology julkaisijan alkusana s. 10 (Archive.org) ==Sisältö== Ensimmäinen runo on teoksen johdanto. Seuraavat runot ovat kuolleiden kaupunkilaisten hautakivien tekstejä, joita vainajat itse esittävät. He kertovat asioita, joita voi odottaa: jotkut kertovat oman tarinansa ja elämänsä käännekohtia, toiset tekevät havaintoja ulkopuolisesta elämästä, pikkutarkat valittavat hautojensa kohtelusta, ja jotkut kertovat, miten he oikeasti kuolivat. Kun ei enää ollut syytä valehdella seurausten pelosta, he kertovat elämästä kaupungin julkisivun takana. Yksi asukkaista, älykäs ja menestyvä mies, kiittää vanhempia kaikista saavutuksistaan, ja vanha nainen itkee, sillä mies onkin hänen salainen avioton lapsensa, ja näistä kuvauksista syntyy vaikuttava, joskaan ei kaunis kokonaisuus. Kuolemanjälkeinen elämä saa vain satunnaisia mainintoja, ja nekin vaikuttavat ristiriitaisilta. Monet teoksen hahmoista pohjautuvat Mastersin lapsuuden kotiseutujen kahden kaupungin Petersburgin ja Lewistownin todellisiin henkilöihin, jotka Masters joko tunsi tai joista hän oli kuullut. Merkittävimpiä heistä on Ann Rutledge, joka paikallisen tarinan mukaan olisi ollut Abraham Lincolnin nuoruudenrakkaus, mistä kuitenkaan ei ole minkäänlaisia todisteita. Rutledgen hauta on yhä nähtävissä Petersburgin hautausmaalla, ja kierroksella noiden kaupunkien hautausmailla vastaan tulevat useimmat muutkin Mastersin henkilöhahmojen nimet. Toisen paikallisen tarinan mukaan Mastersin vähemmän imarteleva kuvaus rakennuksista herätti hänen kotikaupungissaan hämmennystä ja pahennusta, eikä hän juuri sen vuoksi olisi asettunut asumaan Lewistowniin eikä Petersburgiin. Spoon River antologiaa käytetään usein toisen vuoden opetuksessa Meisner-tekniikan näyttelijäkoulutuksessa. == Lähteet == ==Aiheesta muualla== *Spoon River Anthology verkkojulkaisu viitteineen ja kommentteineen *Spoon River Anthology, Bartleby.com * *Spoon River Anthology in 6"×9" PDF Pennsylvania State University Electronic Classics Site Luokka:Yhdysvaltalaiset runokokoelmat Luokka:Vuoden 1915 kirjat
Toyota Verso

Toyota Verso on Toyotan vuosina 2009–2018 valmistama tila-automalli, joka korvasi Toyota Corolla Verson. Edeltäjänsä tavoin se perustuu tekniikaltaan Toyota Corollaan. Kiinassa mallia myytiin nimellä Toyota E'Z. Vuoden 2010 Euro NCAP -kolaritestistä Verso sai tulokseksi täydet viisi tähteä. Verso esiteltiin Geneven autonäyttelyssä keväällä 2009. Edeltäjäänsä verrattuna se on 70 millimetriä pidempi kokonaispituudeltaan ja 20 millimetriä akseliväliltään. Moottorivalikoiman muodostivat aluksi 1,6- ja 1,8-litraiset Valvematic-bensiinimoottorit sekä 2,0- ja 2,2-litraiset D-4D-dieselmoottorit. 1,8-litraisen bensiinimoottorin yhteyteen oli valittavissa portaaton CVT- automaattivaihteisto. Pariisin autonäyttelyssä syksyllä 2012 esiteltiin kasvojenkohotuksen kokenut Verso, jonka ulkoista ilmettä muutettiin Toyotan uuden muotoilufilosofian mukaiseksi. Vuonna 2014 2,0-litrainen dieselmoottori korvattiin uudella BMW:n kehittämällä 1,6-litraisella (112 hv). == Lähteet == == Aiheesta muualla == Verso Luokka:M-segmentin autot Luokka:2000-vuosikymmenen autot Luokka:2010-luvun autot
Projekti 885

Projekti 885 Jasen (, ) tai Severodvinsk-luokka on Venäjän laivaston ydinsukellusveneiden muodostama alusluokka, jonka alusten aseistusta voi vaihtaa tehtävän mukaan. Veneen aseistukseen kuuluu 24 risteilyohjusta kuten 3M51 Alfa, P-800 Oniks () tai RK-55 Granat (). Lisäksi on kahdeksan 650 mm ja 533 mm:n torpedoputkea, joilla voidaan laukaista miinoja ja meritorjuntaohjuksia.globalsecurity.org Alukset mitat ovat 119 metriä, 8600/13800 tonnia. Miehistöä on 90.Aplazan por razones técnicas la botadura del submarino Severodvinsk == Alukset == Projekti 885/885MAlarcón 2022 s. 81 Nimi Telakka Kölinlasku Vesille Palvelus Kohtalo Severodvinsk (K-560) Sevmaš, Severodvinsk 21. joulukuuta 1993 30. joulukuuta 2013 Kazan (K-561)[https://www.thedrive.com/the-war-zone/40503/russia-just-accepted-its- new-super-quiet-cruise-missile-packed-submarine-into-service thedrive.com Sevmaš 2009http://en.rian.ru/russia/20090726/155627360.html http://rusnavy.com/news/newsofday/index.php?ELEMENT_ID=8420 maaliskuu 2017 7. toukokuuta 2021 Novosibirsk (K-573) Sevmaš 2021 Krasnoyarsk (K-571) Sevmaš 2023? koeajoihin kesäkuussa 2022 Taulukossa olevien neljän lisäksi viiden aluksen valmistus on aloitettu, mutta Ukrainan sodan aiheuttamat talousongelmat vaarantavat niiden valmistuksen. ==Lähteet== * === Viitteet === Luokka:Venäjän laivaston sukellusveneet Luokka:Sukellusveneluokat
Talviparalympialaiset 1998

Talviparalympialaiset 1998 järjestettiin Naganossa Japanissa 5.–14. maaliskuuta 1998. 571 kilpailijaa osallistui kisoihin, jotka avasi Japanin kruununprinssi. Kisoista raportoi 1 468 eri medioiden edustajaa. == Mitalitaulukko TOP-10 == 1 18 9 13 40 2 14 17 13 44 3 13 8 13 34 4 12 16 13 41 5 12 10 9 31 6 10 5 8 23 7 8 0 0 8 8 7 16 11 34 9 7 5 7 19 10 5 9 8 22 == Lähteet == == Aiheesta muualla == * Official website of the Paralympic Movement * Naganon paralympialaiset Ylen Elävässä arkistossa *
Eesti Rahvusringhääling

Eesti Rahvusringhääling (ERR) eli Viron yleisradio on Viron valtion julkisen palvelun yleisradioyhtiö, joka muodostui 1. kesäkuuta 2007, kun Eesti Televisioon ja Eesti Raadio yhdistyivät. ERR on ollut Euroopan yleisradiounionin jäsen perustamiskuukaudestaan saakka. Viron radiolla oli vuosina 1947–1998 suomenkielinen toimitus. Suomeen suunnattujen lähetysten suosituin kuunteluaika oli sunnuntaisin kello kymmeneltä, jolloin Yleisradio lähetti jumalanpalveluksen. Toimitus suomensi ja äänitti käyttöönsä virolaisia lauluja, joista tunnetuin on Georg Otsin esittämä ja Suomessa levytetty Saarenmaan valssi. == Lähteet == == Aiheesta muualla == * ERR:n kotisivut *
The Silver Anniversary Collection

The Silver Anniversary Collection on Whitesnaken toukokuussa 2003 julkaistu kahden CD-levyn kokoelma-albumi. Se juhlistaa yhtyeen 25-vuotista uraa ja sillä on myös laulusolisti-johtohahmo David Coverdalen soolokappaleita sekä Coverdale/Page-kokoonpanon kappaleita. ==Kappaleet== ===CD 1=== # # # # # #David Coverale & Whitesnake: #Coverdale Page: # # # #Coverdale Page: # # # # # # # ===CD 2=== #David Coverdale & Whitesnake: # #David Coverdale: #Coverdale Page: # # # # #David Coverdale & Whitesnake: # #David Coverdale: # # # # # # # ==Lähteet== * ===Viitteet=== Silver Anniversary Collection Silver Anniversary Collection
Anja Fichtel

Anja Fichtel (s. 17. elokuuta 1968 Baden-Württemberg) on saksalainen florettimiekkailija joka uransa aikana on voittanut neljä olympia- ja viisi maailmanmestaruusmitalia. Fichtel aloitti miekkailun 10-vuotiaana. Hän oli pitkä ja vahvarakenteinen ja tunnettiin aggressiivisista hyökkäyksistään. Fichtel synnytti Lauren-poikansa vain seitsemän viikkoa ennen Barcelonan olympialaisia, mutta osallistui joukkuekilpailuun, jossa Saksan joukkue voitti hopeaa. == Lähteet == Luokka:Saksalaiset miekkailijat Luokka:Saksalaiset olympiavoittajat Luokka:Vuonna 1968 syntyneet Luokka:Elävät henkilöt
Herrainhuone

Herrainhuone () on ollut eräiden historiallisten parlamenttien aatelisista koostuneiden ylähuoneiden nimitys. Näitä ovat olleet ainakin seuraavat: * Preussin herrainhuone, Preussin maapäivien ylähuone 1850–1918 * Itävallan herrainhuone, Itävallan valtakunnanneuvoston ylähuone 1861–1918 ==Katso myös== * Yhdistyneen kuningaskunnan ylähuone
Gustav von Schmoller

Gustav von Schmoller (24. kesäkuuta 1838 Heilbronn, Saksa – 27. kesäkuuta 1917 Bad Harzburg, Saksa) oli saksalainen taloustieteilijä, sosiaalipoliitikko ja nuoremman historiallisen koulukunnan johtaja. Hän toimi professorina Hallessa 1864–1872, Strasbourgissa 1872–1882 ja Berliinissä 1882–1913. Preussin valtioneuvoston jäseneksi hänet valittiin 1884 ja Berliinin yliopiston edustajaksi Preussin herrainhuoneeseen 1899. Hän oli myös Saksan sosiaalipoliittisen yhdistyksen (Verein für Sozialpolitik) perustajia.Otavan iso tietosanakirja, Otava 1960–1965. Sosiaalipolitiikassa Schmoller edusti sosiaalis-reformatorista suuntausta (kateederisosialismi). Kansantaloustieteessä hän perusti tutkimuksensa historian ja vallitsevien olojen pohjalle. Kansantaloustieteellisten teorioiden luomisessa oli hänen mielestään ainoa käyttökelpoinen keino nojautua taloushistoriaan ja tilastotieteeseen. Toisaalta hän hyväksyi myös deduktion ja induktion. Luonnonlakeihin hän suhtautui torjuvasti ja historiaa tuli hänen mielestään tutkia kriittisesti, sillä historialliset tapahtumat ovat aina yksittäistapauksia.Uusi tietosanakirja, Tietosanakirja oy 1960–1966. ==Julkaisuja== * Zur Geschichte der deutschen Kleingewerbe im 19. Jahrhundert, 1869 * Strassburgs Blüte und die volkswirtschaftliche Revolution im 13. Jahrhundert, 1875 * Über einige Grundfragen des Rechts und der Volkswirtschaft, 1875 * Zur Literaturgeschichte der Staats- und Sozialwissenschaften, 1888 * Umrisse und Untersuchungen zur Verfassungs-, Verwaltungs- und Wirtschaftgeschichte, besonders des preussischen Staates im 17. und 18. Jahrhundert, 1898 * Über einige Grundfragen der Sozialpolitik und der Volkswirtschaftslehre, 1898 * Grundriss der allgemeinen Volkswirtschaftslehre, ensimmäinen osa 1900, toinen osa 1904, pääteos * Charakterbilder, 1913 ==Lähteet== == Aiheesta muualla == Luokka:Saksalaiset professorit Luokka:Saksalaiset taloustieteilijät Luokka:Vuonna 1838 syntyneet Luokka:Vuonna 1917 kuolleet
Firenzen lumoojatar

Firenzen lumoojatar () on Salman Rushdien vuonna 2008 ilmestynyt romaani.Fennica – Suomen kansallisbibliografia Viitattu 17.3.2012 Arto Häilän suomennos ilmestyi vuonna 2010 WSOY:n Aikamme kertojia -sarjassa. == Lähteet == == Aiheesta muualla == * Antti Majander: Tärkeimmät päätökset perustuvat kuvitelmiin. Helsingin sanomat 17.1.2010. * Teppo Kulmala: Firenzen lumoojatar. Keskisuomalainen 24.1.2010. * Katariina Norontaus: Satu idästä ja lännestä. Turun sanomat 31.1.2010. * Tommi Aitio: Salman Rushdien tarinat menevät sotkuun kuin köysivyyhti. Kauppalehti 18.2.2010. * Seppo Turunen: Kellä tarinat, sillä valta. Kainuun sanomat 15.2.2010. * Tero Tähtinen: Keisarin uudet aatteet. Parnasso 2/2010. * Olli Mäkinen: Tuhatta ja yhtä yötä. Pohjalainen 1.4.2010. * Juhani Ruotsalo: Räväkkä satu idän ja lännen historiasta. Uutispäivä Demari 20.4.2010. Luokka:Maagisen realismin romaanit Luokka:Brittiläiset romaanit Luokka:Vuoden 2008 kirjat
Adolph Wagner

Adolph Heinrich Gotthilf Wagner (25. maaliskuuta 1835 Erlangen, Saksa – 8. marraskuuta 1917 Berliini, Saksa)Brockhaus. Die Enzyklopädie, Brockhaus 1996, ISBN 3-7653-3123-6. oli saksalainen taloustieteilijä, joka toimi professorina Tartossa 1864–1868, Freiburg im Breisgaussa 1868–1870 ja Berliinissä 1870–. Hän oli kristillissosiaalisen työväenpuolueen ja Saksan sosiaalipoliittisen yhdistyksen (Verein für Sozialpolitik) perustajia ja kateederisosialismin huomattavimpia edustajia. Preussin edustajakamarin jäsen hän oli 1882–1885 ja Preussin herrainhuoneessa hän toimi vuodesta 1910. Talouspoliittisena ajattelijana hän kannatti valtiojohtoisuutta ja maareformia.Otavan iso tietosanakirja, Otava 1960–1965. ==Teoksia== * Die Abschaffung des privaten Grundeigentums, 1870 * Grundlegung der politischen Ökonomie, kaksi osaa, 1876 * Finanzwissenschaft, neljä osaa, 1877–1901 * Allgemeine und theoretische Volkswirtschaftslehre oder Sozialökonomie, 1901 ==Katso myös == * Wagnerin laki ==Lähteet== Luokka:Saksalaiset professorit Luokka:Saksalaiset taloustieteilijät Luokka:Vuonna 1835 syntyneet Luokka:Vuonna 1917 kuolleet
HMNB Portsmouth

HMNB Portsmouth eli His Majesty’s Naval Base Portsmouth on yksi Britannian kuninkaallisten merivoimien kolmesta tukikohdasta. Se sijaitsee Portsmouthin kaupungissa Portsmouthin sataman itärannalla Solentin salmesta ja Wightsaaresta pohjoiseen. Se on Britannian merivoimien vanhin tukikohta, joka on ollut tärkeä osa kaupunkia vuodesta 1194. Tukikohdassa on maailman vanhin kuivatelakka, ja sinne on sijoitettu kaksi kolmasosaa Britannian merivoimien pinta-aluksista. Lisäksi tukikohdassa on kaupallisia maatoimintoja, kuten laivanrakennusta, laivojen korjausta, huoltoa, majoitusta ja ravintoloita sekä henkilöstöpalveluja, kuten hammaslääkintä-, lääkintä-, koulutus-, kirkollisia ja hyvinvointipalveluja. Kaupalliset palvelut ostetaan alihankintana BVT Surface Fleetiltä, ja muista palveluista huolehtii puolustusministeriö. Tukikohdassa on myös Portsmouthin telakkamuseo, jossa ovat esille muun muassa Mary Rose, HMS Victory sekä HMS Warrior.historicdockyard.co.uk == Katso myös == * HMNB Clyde * HMNB Devonport == Lähteet == == Aiheesta muualla == Luokka:Portsmouth *
Kateederisosialismi

Kateederisosialismi () on saksalainen sosiaalipoliittinen ja taloustieteellinen suuntaus, joka vaikutti 1800-luvun jälkipuoliskolla. Kateederisosialismi liittyi erityisesti vuonna 1873 perustettuun Saksan sosiaalipoliittiseen yhdistykseen (Verein für Sozialpolitik). Nimitys pohjautuu siihen, että tärkeimmät kateederisosialistit Gustav von Schmoller, Adolph Wagner ja Lujo Brentano olivat akateemisen oppituolin eli kateederin haltijoita (professoreja). Nimitys johtaa sikäli harhaan, että oppisuunta ei pyrkinyt sosialismiin, vaan se pyrki vastustamaan sosialististen oppien leviämistä. Nimen antoivat suuntauksen liberalistiset vastustajat.Otavan iso tietosanakirja, Otava. 1960–1965. Kateederisosialismi kannatti valtion harjoittamaa talouselämän ohjausta ja vähäosaisia suosivaa sosiaalipoliittista lainsäädäntöä. Sen pyrkimyksenä oli tällä tavoin lieventää yhteiskunnallisia vastakohtaisuuksia. Suuntaus vastusti täten manchesterilaisen liberalismin pääperiaatteita. Aikansa sosialismista se erosi sikäli, että ohjatun sosiaalipolitiikan uskottiin voivan poistaa kapitalismin epäkohdat. Kateederisosialismin oppien lähtökohtia edustivat Lorenz von Steinin ja Johann Karl Rodbertuksen ajatukset.Uusi tietosanakirja, Tietosanakirja Oy. 1960–1966. ==Lähteet== Luokka:Sosialismin historia Luokka:Saksan keisarikunta Luokka:Saksan poliittinen historia
Kalaharin hiekkaa

Kalaharin hiekkaa (alkuteos Sand) on Ulla-Lena Lundbergin kirjoittama romaani. Se on kertomus eteläafrikkalaisen sotilaan Tom Careyn, ruotsalaisen antropologi Klara Granrothin ja hänen amerikkalaisen miesystävänsä Charlie Wildermanin matkasta autolla Botswanan arolla. Psykologissävyinen trilleri heijastaa alueen 1980-luvun politiikkaa, mutta romaani on pohjimmiltaan ihmisten välisten suhteiden kuvausKalaharin hiekkaa, Ulla-Lena Lundberg, Gummerus Jyväskylä 1987, ISBN 951-20-2837-9, alkuteos Sand, 1986, . == Lähteet == ==Aiheesta muualla== * Teos sivulla Kirjasampo.fi Luokka:Jännitysromaanit Luokka:Suomalaiset romaanit Luokka:Vuoden 1986 kirjat
Yushun maanjäristys 2010

Yushun maanjäristys 2010 oli 6,9 momenttimagnitudin maanjäristys, joka tapahtui 13. huhtikuuta 2010 kello 23:49:37 (UTC) Yushun piirikunnassa Yushun tiibetiläisten autonomisessa prefektuurissa Qinghain maakunnassa Luoteis- Kiinassa. Järistyksessä on vahvistettu kuolleen 2 064 ja loukkaantuneen yli 11 000 ihmistä. Järistysalue sijaitsee noin 4 000 metrin korkeudessa ja on harvaan asuttua. Valtion tiedotusvälineet kertoivat, että romahtaneista rakennuksista onnistuttiin pelastamaan elävänä yli 900 ihmistä. Kuva:Gyegu_Gruschke.jpg|Gyêgun suurkunta vuonna 2005. Kuva:Yushuquake- Gruschke3.jpg|Rauniot noin kuukauden maanjäristyksen jälkeen. Kuva:Yushuquake- Gruschke1.jpg|Talorauniot maanjäristyksen jälkeen. ==Lähteet== Luokka:Maanjäristykset Kiinassa Luokka:Vuoden 2010 maanjäristykset Luokka:Qinghai
Tyler Perry

Tyler Perry (s. 13. syyskuuta 1969 New Orleans, Louisiana) on yhdysvaltalainen näyttelijä, ohjaaja, näytelmäkirjailija, käsikirjoittaja, tuottaja ja kirjailija. Vuonna 2009 Forbes listasi Perryn Hollywoodin kuudenneksi kovapalkkaisimmaksi mieheksi. Perryn elokuvat ovat tuottaneet 400 miljoonaa maailmanlaajuisesti. Koska Tyler Perryn elokuvat on yleensä kohdistettu afroamerikkalaiselle yleisölle, hän ei ole menestyksestään huolimatta erityisen tunnettu Yhdysvaltojen ulkopuolella. Hänen elokuviaan onkin kritisoitu siitä, että ne luovat stereotyyppisen kuvan afroamerikkalaisista. == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvanäyttelijät Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset näytelmäkirjailijat Luokka:Yhdysvaltalaiset kirjailijat Luokka:Vuonna 1969 syntyneet Luokka:Elävät henkilöt
Their Very Best – Back To Back

Their Very Best - Back To Back on Diana Rossin, Gladys Knightin, Michael Jacksonin ja Stevie Wonderin yhteinen kokoelma-albumi, joka julkaistiin vuonna 1986. == Kappaleet == #Diana Ross – Reach Out & Touch #Diana Ross – Touch Me In The Morning #Diana Ross – Ain't No Mountain High Enough #Diana Ross – I'm Still Waiting #Diana Ross – Upside Down #Diana Ross – Theme From Mahogany (Do You Know Where You're Going To) #Michael Jackson – Billie Jean #Michael Jackson – Thriller #Michael Jackson – Beat It #Michael Jackson – She's Out Of My Life #Michael Jackson – Farewell My Summer Love #Michael Jackson – One Day In Your Life #Stevie Wonder – For Once In My Love #Stevie Wonder – My Cherie Amour #Stevie Wonder – Yester-Me, Yester-You, Yesterday #Stevie Wonder – Signed, Sealed, Delivered, I'm Yours #Stevie Wonder – If You Really Love Me #Stevie Wonder – I Was Made To Love Her #Gladys Knights & The Pips – Midnight Train To Georgia #Gladys Knights & The Pips – Help Me Make It Through The Night #Gladys Knights & The Pips – Try To Remember / The Way We Were #Gladys Knights & The Pips – Come Back & Finish What You Started #Gladys Knights & The Pips – Baby Don't Change Your Mind #Gladys Knights & The Pips – Best Thing That Ever Happened To Me Luokka:Vuoden 1986 kokoelma-albumit Luokka:Michael Jacksonin kokoelma-albumit Luokka:Stevie Wonderin albumit
Unto Elo

Unto Kalevi Elo (s. 29. marraskuuta 1944 Helsinki) on suomalainen rata- ja maratonmeloja. Elo edusti Suomea Montréalin 1976 olympialaisissa. Hän karsiutui keräilyerissä kajakkinelosten 1 000 metrillä, jossa hänen kanssaan meloivat Ilkka Nummisto, Eero Hynninen ja Heikki Mäkelä. MM-kilpailuissa Elo sijoittui kajakkinelosten 10 000 metrillä seitsemänneksi vuonna 1975. Seuratasolla 175-senttinen ”Unski” Elo edustaa Merimelojia, minkä lisäksi hän on aikaisemmin edustanut Canoaa ja Marjaniemen Melojia. Elo voitti yhteensä 34 Suomen-mestaruutta vuosina 1969–1988. Hän on menestynyt myös ikämiessarjoissa ja voitti 55-vuotiaiden maratonmelonnan maailmanmestaruuden vuonna 1999. == Lähteet == * Luokka:Suomalaiset melojat Luokka:Vuonna 1944 syntyneet Luokka:Elävät henkilöt
Eero Hynninen

Eero Gunnar Antero Hynninen (s. 19. huhtikuuta 1953 Pieksämäki) on suomalainen meloja. Hynninen edusti Suomea Montréalin 1976 olympialaisissa. Hän karsiutui keräilyerissä kajakkinelosten 1 000 metrillä, jossa hänen kanssaan meloivat Ilkka Nummisto, Unto Elo ja Heikki Mäkelä. MM-kilpailuissa hän karsiutui keräilyerissä nelosten 1 000 metrillä vuonna 1973. Seuratasolla 190-senttinen ”Epo” Hynninen edusti Mikkelin Melojia, jonka puheenjohtajanakin hän myöhemmin toimi. Hän voitti yhteensä 15 Suomen mestaruutta eri luokissa. Eero Hynninen on ammatiltaan liikunnanopettaja. Hänen veljensä Esko Hynninen on pelannut jalkapalloa SM-sarjassa. == Lähteet == * Luokka:Suomalaiset melojat Luokka:Suomalaiset opettajat Luokka:Vuonna 1953 syntyneet Luokka:Elävät henkilöt
Heikki Mäkelä

Heikki Kalervo Mäkelä (19. helmikuuta 1946 Lahti – 29. syyskuuta 2024) oli suomalainen meloja. Mäkelä edusti Suomea kolmissa olympialaisissa, lajina kajakkinelosten 1 000 metriä. Méxicossa 1968 hän sijoittui viidenneksi ja Münchenissä 1972 seitsemänneksi. Montréalissa 1976 hän karsiutui keräilyerissä. Kaikilla kolmella kerralla venekuntaan kuului myös Ilkka Nummisto ja kahdella ensimmäisellä kerralla Jorma Lehtosalo mutta muutoin melojat vaihtuivat. MM-kilpailuissa Mäkelä sijoittui nelosten 10 000 metrillä viidenneksi vuosina 1971 ja 1973 sekä vuonna 1970 kuudenneksi 10 000 metrillä ja kahdeksanneksi 1 000 metrillä. EM-kilpailuissa hän sijoittui parhaimmillaan seitsemänneksi ja Pohjoismaiden mestaruuskilpailuissa hän saavutti kolme pronssia vuosina 1967–1969. Seuratasolla 179-senttinen Mäkelä edusti Vesisamoilijoita. Hän voitti yhteensä 10 Suomen-mestaruutta vuosina 1965–1970. Mäkelä pelasi vuosina 1963–1964 vesipallon SM-sarjassa edustaen Lahden Uimaseuraa. == Lähteet == * ===Viitteet=== Luokka:Suomalaiset melojat Luokka:Suomalaiset vesipalloilijat Luokka:Vuonna 1946 syntyneet Luokka:Vuonna 2024 kuolleet
Altaidyŋ tšolmony

Altaidyŋ tšolmony (Алтайдыҥ чолмоны, ”Altain tähti”) on Venäjällä Altain tasavallan pääkaupungissa Gorno-Altaiskissa ilmestyvä altainkielinen sanomalehti. Ensimmäiset altainkieliset sanomalehdet ilmestyivät vuosina 1922–1923 venäjänkielisen Oirotski krain liitteinä nimillä Kyzyl solun tabyš (”Punaiset uutiset”) ja Oirot jeri (”Oirotian seutu”). Vuonna 1925 alkoi ilmestyä säännöllisesti Kyzyl Oirot (”Punainen Oirotia”). Lehti alkoi siirtyä vuonna 1929 kyrillisestä latinalaiseen ns. uuteen kirjaimistoon ja palasi kyrillisiin aakkosiin vuonna 1938. Vuonna 1948 se sai nimen Altaidyŋ tšolmony. Altaidyŋ tšolmony oli neuvostoaikana NKP:n Vuoristo-Altain aluekomitean ja alueneuvoston äänenkannattaja. Viidesti viikossa ilmestyneen lehden painosmäärä oli 1970-luvun puolivälissä 5 000 kappaletta. Sen rinnalla ilmestyi venäjänkielinen Zvezda Altaja 15 000 kappaleen painoksena. Lehti on nykyään Altain tasavallan hallituksen ja parlamentin julkaisu. Se ilmestyy kahdesti viikossa A3-kokoisena noin 3 000 kappaleen painoksena. Lehti julkaisee lastensivua, kuukausittain ilmestyvää nuortenliitettä ja venäjänkielistä viikkoliitettä. Sen Internet-sivusto avattiin vuonna 2017. ==Lähteet== ==Aiheesta muualla== * Lehden sivusto Luokka:Altain tasavalta Luokka:Neuvostoliittolaiset sanomalehdet Luokka:Venäläiset sanomalehdet
HMS Scimitar (P284)

HMS Scimitar (viirinumero P284) on Britannian Kuninkaallisen laivaston Scimitar-luokan partiovene. == Valmistus == Alus tilattiin Halmatic Limitediltä Portsmouthista Hampshirestä. Se laskettiin vesille joulukuussa 1992. == Palvelus == Alus oli torjumassa terrorismia Lough Neaghille Pohjois- Irlantiissa. Aluksella ei ollut nimeä ennen palveluksesta poistoa 2002, vaan se tunnettiin ainoastaan viirinumerollaan P284.RN - HMS Scimitar Kuninkaallinen laivasto siirsi aluksen syyskuussa 2002 Gibraltarille, jossa se liitettiin Gibraltarin partiovenelaivueeseen nimettynä MV Greyfoxiksi. Koeajojen päätyttyä alus otettiin 31. tammikuuta 2003 sisaraluksensa HMS Sabren kanssa palvelukseen, jolloin alus sai nimen HMS Scimitar. Alukset korvasivat Gibraltarille aiemmin sijoitetut P2000-luokan partioveneet HMS Trumpeterin ja HMS Rangerin. == Lähteet == == Aiheesta muualla == *Aluksen viralliset sivut Luokka:Scimitar-luokan vartiolaivat
Kalevi Piha

Kallis Kalevi Piha (8. joulukuuta 1919 Punkalaidun – 10. syyskuuta 2007 Turku) oli Turun ja Vaasan kauppakorkeakoulujen liiketaloustieteen sekä taloussosiologian professori.Mercurius 3/2007, s. 31. Hänen akateemisen uransa pääpaino oli Turun kauppakorkeakoulussa, jonka liiketaloustieteen professorin virkaa hän hoiti vuosina 1973–1986. Kalevi Pihan panos yliopiston johtajakoulutusohjelman kehittämisessä oli erittäin suuri, ja esimerkiksi Turun kauppakorkeakoulun johtamisen ja organisoinnin laitos perustettiin hänen aloitteestaan.Kalevi Piha in memoriam. Helkkilän Hellman -suku. Kalevi Piha tuli ylioppilaaksi Tyrvään yhteiskoulusta vuonna 1939 ja valmistui Helsingin yliopistosta ekonomiksi vuonna 1947 sekä Turun yliopistosta filosofian kandidaatiksi vuonna 1958, lisensiaatiksi vuonna 1959 ja väitteli tohtoriksi vuonna 1962. Toimittuaan aluksi myynti- ja mainosalalla Piha työskenteli Turun yliopistossa assistenttina vuosina 1960−1964, dosenttina vuonna 1964 sekä vt. professorina 1964−1965. Tämän jälkeen hän toimi Vaasan kauppakorkeakoulussa vt. apulaisprofessorina vuosina 1965−1967 ja vt. professorina 1967−1971. Oulun yliopiston vararehtori Sakari Piha, metsähallituksen pääjohtaja Antero Piha sekä säveltäjät Martti Piha ja Helmeri Piha olivat Kalevi Pihan veljiä. Piha oli naimisissa ekonomi Katarina Pihan (o.s. Nurmi) kanssa, ja hänellä on neljä lasta, joista Juhana Piha on dosentti, kliininen seksologi ja seksuaalilääketieteen erikoisasiantuntija, Jorma Piha on lastenpsykiatrian professori, Kristina Kunttu (o.s. Piha) on dosentti ja yhteisöterveyden ylilääkäri ja Tapani Piha on erikoislääkäri ja Euroopan komission yksikönpäällikkö.Kuka kukin on 1978, s. 731. == Julkaisuja == * Asiakirjaopas (1956, K. Tynin kanssa) * Televisio ja mainonta (1958) * Asunto-olot ja viihtyvyys (1959) * Asuntoyhteisö, sen muodostuminen ja rakenne (1962, väitöskirja) * Ihmisiä tornitalossa (1962, K. Korhosen kanssa) * Suurperhe karjalaisessa työyhteisössä (1965) * Mainonnan vaikutusprosessi (1965) * Uskonnollinen kommunikaatio ja seurakunta (1966) * Sanomalehden kaupallinen kommunikaatio (1966) * Turun matkailu (1966, P. Tuomisen kanssa) * Taloudellisen käyttäytymisen motivaatio (1967) * Yhteiskuntatieteellisen toimikunnan tutkimuspolitiikka vuosina 1971−1973 (1974, J. Korppi-Tommolan ja J. Vuorisen kanssa) * kirjoituksia ja artikkeleita sanoma- ja aikakauslehdissä == Lähteet == Luokka:Turun kauppakorkeakoulun professorit Luokka:Vuonna 1919 syntyneet Luokka:Vuonna 2007 kuolleet Luokka:Suomalaiset kauppatieteilijät Luokka:Markkinointitieteilijät Luokka:Suomalaiset professorit
Believe

Believe voi tarkoittaa: == Musiikki == === Albumit === * Believe (Cherin albumi), 1998 * Believe (Crematoryn albumi), 2000 * Believe (Disturbedin albumi), 2002 * Believe (Justin Bieberin albumi), 2012 * Believe (Katherine Jenkinsin albumi), 2009 * Believe (Natalie Grantin albumi), 2005 * Believe (Orianthin albumi), 2009 * Believe (Yolanda Adamsin albumi), 2001 === Kappaleet === * ”Believe” (The Chemical Brothersin kappale), 2005 * ”Believe” (Cherin kappale), 1998 * ”Believe” (Dima Bilanin kappale), Eurovision laulukilpailun 2008 voittokappale * ”Believe” (Elton Johnin kappale), 1994 * ”Believe” (Staindin kappale), 2008 == Elokuva ja televisio == * Believe (elokuva), David Scheinmannin ohjaama elokuva vuodelta 2013 * Believe (vuoden 2016 elokuva), draamaelokuva * Believe (televisiosarja), vuonna 2014 esitetty televisiosarja
Katajanokan Haukat

Katajanokan Haukat on helsinkiläinen urheiluseura. Seura perustettiin vuonna 1929. Seuran lajeina alkuvaiheessa oli pesäpallo ja yleisurheilu. == Pesäpallo == Seura voitti vuonna 1937 pesäpallon valtakunnansarjan nousten vuoden 1938 Suursarjaan pudoten kuitenkin siitä. Seuran toiminta käynnistyi uudelleen sotien jälkeen. Huipennus oli pesäpallon miesten SM-hopea vuodelta 1945. Seuran miesten pesäpallojoukkue pelasi Suomen pääsarjassa kaikkiaan 11 kautta, viimeksi vuonna 1958. Lisäksi joukkue pelasi yhdeksän kautta toiseksi korkeimmalla sarjatasolla. Seura esiintyi viimeisen kerran pesäpallon 2. korkeimmalla tasolla kaudella 1962. Seuran naisjaosto perustettiin vuonna 1932, jonka jälkeen käynnistyi naisten pesäpalloilu seurassa. Naisissa joukkueella oli sitäkin parempaa menestystä. Himmeämpien mitalien lisäksi joukkue juhli Suomen mestaruutta vuosina 1938, 1939, 1940 ja 1946. == Käsipallo == Lisäksi Haukoilla on ollut ainakin käsipallotoimintaa vielä 2000-luvullakin. Käsipallossa seura on myös saavuttanut useita aikuisten SM- mitaleita. Tällä hetkellä Haukat pelaa käsipalloa miesten III divisioonassa. == Baseball == Haukat voitti myös baseballin ensimmäisen Suomen mestaruuden 1981 nimellä Hawks. == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä A-pojat A-pojat Yhteensä: Yhteensä: Yhteensä: 1 == Palkinnot ja huomionosoitukset == === Palkitut === Lyöjäkuningas: * Olavi Kuismanen (1954) === Miesten Itä-Länsi-valinnat === * Birger Antin (1945) * Esa Mantere (1945) * Sakari Saressalo (1946) * Ismail Neuman (1948, 1950) * Yrjö Launonen (1950, 1952, 1953) * Edvin Katainen (1951) * Olavi Kuismanen (1953, 1954) * Nils Nikander (1953) * Väinö Liukkonen (1954) * Uuri Ståhlhammar (1957, 1958) === Miesten Liitto-Lehdistö-valinnat === * Vilho Jäderholm (1945) * Esa Mantere (1945, 1946) * Sakari Saressalo (1945) * Birger Antin (1946) * Nils Nikander (1956) * Uuri Ståhlhammar (1957, 1958) == Lähteet == Luokka:Helsinkiläiset urheiluseurat
Danny Hoesen

Danny Hoesen (s. 15. tammikuuta 1991 Heerlen) on alankomaalainen jalkapallohyökkääjä, joka edustaa Eredivisiessä pelaavaa Ajaxia.Danny Hoesen Transfermarkt-sivustolla Hoesen on Fortuna Sittardin kasvatti ja hän pelasi sen junioriakatemiassa. Hän pelasi joukkueessa yhdessä ottelussa Go Ahead Eaglesia vastaan Jupiter Leaguessa. Tämän jälkeen Hoesen siirtyi Fulhamiin elokuussa 2008 koesopimuksen jälkeen. Hoesen pelasi Fulhamin reserveissä eikä saanut peliaikaa Valioliigassa. Hän teki paljon maaleja Fulhamin nuorisojoukkueissa, mutta virallisissa reserviotteluissa hän jäi maaleitta. Tämän jälkeen Hoesen siirtyi hakemaan peliaikaa suomalaiseen Veikkausliigaan hallitsevan mestarin HJK:n paitaan vuonna 2010. Laina alkoi 9. huhtikuuta ja loppui 30. elokuuta. HJK:n jälkeen Hoesen lainattiin Fortuna Sittardiin kaudeksi 2011–2012. Elokuussa 2012 hän siirtyi Ajaxiin. Hoesen on edustanut Alankomaiden nuorisomaajoukkueita. ==Lähteet== Luokka:Alankomaalaiset jalkapalloilijat Luokka:Vuonna 1991 syntyneet Luokka:Elävät henkilöt
M-Kresoli

m-Kresoli eli meta-kresoli (C7H8O) on fenoleihin kuuluva orgaaninen yhdiste. Yhdistettä käytetään muun muassa liuottimena sekä orgaanisessa synteesissä. Yhdistettä esiintyy kukkien tuoksuissa ja semiokemikaalina eliöiden viestinnässä. m-Kresoli on o- ja p-kresolien isomeeri. == Valmistus == Teollisesti m-kresolia ja sen isomeereja valmistetaan perinteisesti kivihiiltä tislaamalla. Fraktioivalla tislauksella saadaan erilleen o-kresoli, jolla on riittävästi erilainen kiehumispiste, mutta p- ja m-kresolit pitää erottaa derivatisoimalla ne. m-Kresoli muodostaa additiotuotteen urean kanssa ja p-kresoli additiotuotteen oksaalihapon kanssa. Nämä yhdisteet voidaan erottaa toisistaan helpommin. m-Kresolia voidaan tuottaa myös 3-metyyli- isopropyylibentseenin hydroperoksidaatiolla tai dealkyloimalla 5-metyyli-2,4-di-tert-butyylifenolia. == Käyttö == m-kresolia käytetään liuottimena, desinfiointiin, puhdistusaineissa, valmistettaessa synteettisiä lääkeaineita, väriaineita, muoveja, kasvinsuojeluaineita ja muita kemikaaleja. Yhdistettä voidaan käyttää myös parantamaan polyaniliinipolymeerien sähkönjohtokykyä. == Myrkyllisyys == Pieninä määrinä m-kresoli ei ole haitallista, mutta on suurempina pitoisuuksina hyvinkin myrkyllistä. Yhdisteelle altistumisesta seuraavia oireita voivat olla huonovointisuus, johon liittyy oksentamista, hengityksen vaikeutuminen ja yskä ja pahimmillaan tajuttomuus. Iholle joutuessaan m-kresoli voi aiheuttaa ihovaurioita. Yhdiste voi myös vahingoittaa keuhkoja, maksaa tai munuaisia, jos sille altistuu toistuvasti tai pitemmän aikaa. == Lähteet == == Aiheesta muualla == *Human Metabolome Database (HMDB): m-Cresol *Food Component Database (FooDB): 3-Methylphenol *DrugBank: M-Cresol *Toxin and Toxin Target Database (T3DB): m-Cresol *Kyoto Encyclopedia of Genes and Genomes (KEGG): 3-Cresol *ChemBlink: m-Cresol *Pherobase: Floral Compound - m-cresol *Pherobase: Semiochemical - m-cresol *Dr. Duke's Phytochemical and Ethnobotanical Databases: m-Cresol Luokka:Fenolit
Kresoli

Kresoli eli metyylifenoli voi viitata johonkin seuraavista orgaanisesta yhdisteestä *m-Kresoli eli meta-kresoli eli 3-metyylifenoli *o-Kresoli eli orto-kresoli eli 2-metyylifenoli *p-Kresoli eli parakresoli eli 4-metyylifenoli
Isabeau

Isabeau on Pietro Mascagnin kolminäytöksinen ooppera (leggenda drammatica) vuodelta 1911. Sen libretto on Luigi Illican käsialaa. Teksti perustuu löyhästi Lady Godivan legendaan, vaikka Illican mukaan kyseessä oli kokonaan uusi tarina. Illica lähestyi Mascagnia aiheen tiimoilta toukokuussa 1908. Puccini oli hylännyt idean, eikä libretto tyydyttänyt Franchettiakaan.Allmusic.com: Isabeau, opera (leggenda drammatica) in 3 acts Mascagnin teos kantaesitettiin säveltäjän itsensä johdolla Buenos Airesin Teatro Coliseossa 2. kesäkuuta 1911.Mascagni.org: Isabeau == Lähteet == Luokka:Pietro Mascagnin teokset Luokka:Italiankieliset oopperat Luokka:1910-luvun musiikkiteokset
Harri Rouhiainen

Harri Asser Rouhiainen (s. 14. heinäkuuta 1960 Kokemäki) on entinen suomalainen pika-aitajuoksija. Hän edusti Porin Tarmoa ja häntä valmensivat Mikko Toivonen, Rauno Harju sekä Matti Vyyryläinen. Rouhiainen voitti 60 metrin aitojen kultaa sisäratojen SM-kisoissa vuonna 1989. Kalevan kisoissa hänen paras sijoituksensa oli neljäs vuonna 1984, minkä lisäksi hän oli viides vuosina 1985 ja 1988, kuudes vuonna 1986 sekä seitsemäs vuonna 1983. Rouhiainen edusti Suomea sisäratojen EM- ja MM-kisoissa vuonna 1989 jääden kummallakin kerralla alkueriin. Hänen ennätyksiään ovat 60 metrin aitojen 7,88 s vuodelta 1989 ja 110 metrin aitojen 14,25 s vuodelta 1988. == Lähteet == Luokka:Suomalaiset pika-aitajuoksijat Luokka:Vuonna 1960 syntyneet Luokka:Elävät henkilöt
Nokia 5230

Nokia 5230 on erityisesti nuorisolle suunnattu Nokian matkapuhelin, joka tuli markkinoille vuonna 2009. Pakkauksen mukana tulee useita värikuoria. Etukanteen on valittavina musta tai valkoinen ja takakanteen tulee puhelimen mukana punainen, vaaleanpunainen, sininen, tumma hopea, musta ja keltainen vaihtokuori. == Ominaisuudet == Puhelimen ominaisuuksiin kuuluvat 3,2 tuuman resistiivinen kosketusnäyttö (resoluutio 640 × 360), 2 megapikselin kamera (ei salamaa ja Wi-Fiä kuten Nokia 5800 -mallissa), 3G-yhteydet HSDPA:lla, Bluetooth, microSD-muistikorttipaikka 16 gigatavuun saakka, 3,5 mm kuulokeliitin sekä A-GPS. Puhelin toimii Symbianin S60 5th edition ohjelmistolla, jossa on muun muassa pikapalkki yhteystiedoille. Puhelin tukee Nokian mukaan Facebook-, MySpace- ja YouTube-sovelluksia sekä Nokian omia Ovi- palveluita. Nokia ilmoittaa puhelimelle 7 tuntia puheaikaa, 19 päivää valmiusaikaa, 33 tuntia musiikin toistoa ja 4,6 tuntia videon toistoa. Puhelimen mitat ovat 111 × 51,7 × 14,5/15,5 mm ja se painaa noin 115 grammaa. Laitteessa on valmiina Dj Mix Tour ja Rollercoaster Revolution (99 rataa) -pelit. Uutena ominaisuutena on mm. podcast. 5230-mallia on myyty noin 150 miljoonaa kappaletta, millä määrällä se sijoittui neljänneksi The Telegraph -lehden syksyn 2013 katsauksessa kaikkien aikojen myydyimmistä matkapuhelimista. == Katso myös == * Luettelo Nokian tuotteista ==Lähteet== == Aiheesta muualla == * Käyttöohjeet Luokka:Nokian matkapuhelimet Nokia 5230 Luokka:Vuoden 2009 matkapuhelimet
Nerone (Mascagnin ooppera)

Nerone on kolminäytöksinen ooppera, jonka Pietro Mascagni sävelsi Giovanni Targioni-Tozzettin librettoon. Teos kantaesitettiin Mascagnin itsensä johdolla Milanon Teatro alla Scalassa 16. tammikuuta 1935.Mascagni.org: Nerone == Lähteet == == Aiheesta muualla == * Allmusic.com: Nerone, opera in 3 acts Luokka:Pietro Mascagnin teokset Luokka:Italiankieliset oopperat Luokka:1930-luvun musiikkiteokset
Nerone

Nerone on: * Nerone, Arrigo Boiton ooppera * Nerone, Egidio Romualdo Dunin ooppera * Nerone, Pietro Mascagnin ooppera.
Matti Malin

Matti Henrik Malin (5. tammikuuta 1922 Pori – 25. heinäkuuta 2008)Porin seurakuntayhtymä, Matti Henrik Malin, Käppärän hautausmaa, hautapaikka U2, 946–947, viitattu 7.9.2021 oli suomalainen pikajuoksija. Hän edusti Porin Pyrintöä. Malin saavutti 200 metrin SM-hopeaa Helsingissä 1946 ja pronssia Turussa 1945. Hänen ennätyksiään ovat 11,0 s 100 metrillä vuodelta 1946 ja 22,6 s 200 metrillä vuodelta 1945. Kummatkin ennätykset ovat käsiaikoja. == Lähteet == Luokka:Suomalaiset pikajuoksijat Luokka:Vuonna 1922 syntyneet Luokka:Vuonna 2008 kuolleet
Vesitykki

Vesitykki on palontorjunnan väline, jota joissakin maissa on käytetty myös mellakantorjuntaan. == Rakenne == Yksinkertaisimmillaan vesitykki on käännettävään telineeseen asennettu suihkutussuutin, johon liittyy vesisuihkun säätö- ja ohjailumahdollisuus. Useimmissa vesitykeissä on kiinteä liitäntä palopumppuun tai esimerkiksi teollisuuslaitoksissa myös vesijohtoverkkoon. Esimerkiksi suurilla lautatarhoilla on erityisiä sammutustorneja, joihin on asennettu vesitykit. Niillä voidaan tehokkaasti kastella kuivia lautatapuleita mikä ehkäisee alkaneen tulipalon leviämistä, varsinaisen palon sammuttamisesta puhumattakaan. Nostolavalla varustetuissa paloautoissa vesitykkiä syöttää erillinen auton pumpusta, vesisäiliöautosta tai joskus suoraan vesijohtoverkostosta vedetty paloletku. == Käyttötavat == === Palontorjunta=== thumb|Palovene toiminnassa Vesitykkiä käytetään palontorjunnassa useimmiten silloin kun tarvitaan suuri määrä vettä joko suorana suihkuna tai vesisumuna jäähdyttämään palavaa kohdetta. Myös hankalasti lähelle päästävän kohteen sammuttaminen on helpompaa vesitykillä. Esimerkiksi autolautta m/s Finnhansan palaessa Hietalahden telakan laiturissa sammutustyön teki mahdolliseksi vain palovene HELSINKI 22:n ja pelastusristeilijä Harmajan vesitykkien suuri teho, joka jäähdytti palavaa alusta niin paljon että palomiehet pääsivät alukseen sammuttamaan palopesäkkeet. Suomen Meripelastusseuran vuosijulkaisu 1965, s. 24: Finnhansa paloi pahasti === Mellakantorjunta === Vesitykkejä on ulkomailla käytetty myös mellakoiden hajottamiseen. Ensimmäiset vesitykein varustetut kuorma-autot rakennettiin 1930-luvun aikana Saksassa. Menetelmä vaatii ammattitaitoa ja on tietyssä mielessä riskialtis. Sitä on kuitenkin käytetty mm. Yhdysvalloissa runsaasti, koska sitä pidetään vähemmän riskialttiina kuin kyynelkaasua tai kumiluoteja. ==Lähteet== == Aiheesta muualla == Luokka:Tulipalot Luokka:Poliisitoimi Luokka:Palontorjunta
Lasse Malin

Lasse Juhani Malin (s. 8. lokakuuta 1952 Pori) on entinen suomalainen pikajuoksija. Hän edusti Porin Pyrintöä, Oulun Pyrintöä ja Turun Tovereita. Malin saavutti 100 metrin SM-pronssia Jyväskylässä 1974. Hän edusti Suomea Rooman EM-kisoissa 1974 jääden sekä 100 metrillä että 4 × 100 metrin viestissä alkueriin. Malinin 100 metrin ennätys on käsiaika 10,3 vuodelta 1974. Sähköisellä ajanotolla hänen paras aikansa on 10,85 samalta vuodelta. 200 metrillä hänen ennätyksensä ovat käsiajalla 21,6 ja sähköajalla 21,67 niin ikään vuodelta 1974. Lisäksi hän on juossut 400 metriä käsiaikaan 50,0 vuonna 1972 sekä hallissa 60 metriä käsiaikaan 6,6 ja sähköaikaan 6,90 vuonna 1978. == Lähteet == Luokka:Suomalaiset pikajuoksijat Luokka:Vuonna 1952 syntyneet Luokka:Elävät henkilöt
Sakke Aalto

Sakari Petteri ”Sakke” Aalto on helsinkiläinen musiikkituottaja, säveltäjä, sanoittaja ja laulaja. Hän on tuottanut kappaleita lukuisille suomalaisille artisteille. Hänen tuotantoaan ovat muun muassa Cheekin "Sokka irti", Fintelligensin "Mikä boogie" sekä JVG:n "Häissä" ja "Kran Turismo". Aalto on tuottanut myös yhdysvaltalaisen rap-artisti Snoop Doggin More Malice -albumin kappaleen ”You’re Gonna Luv Me”. Aalto julkaisee musiikkia taiteilijanimellä Keko Salata, joka on anagrammi nimestä Sakke Aalto. Aluksi hän salasi henkilöllisyytensä piiloutuen maskeihin, mutta paljasti sen toisen studioalbuminsa julkaisun myötä. Keko Salata on vieraillut oman soolotuotantonsa lisäksi muutaman artistin (kuten Auroran) kappaleilla. Debyyttialbumi Neuroottinen, dramaattinen, charmikas julkaistiin SAHH- levymerkillä vuonna 2017 ja toinen studioalbumi Laulajan näköinen mies vuonna 2019. Jota seurasi vinyylinä poikkeuksellisesti julkaistu single ”Varo vaaraa”, jonka B-puolelta löytyi myös ennenjulkaisematon kappale ”Ophélie”. Kolmas albumi Asioilla on tapana järjestyä julkaistiin maaliskuussa 2021. Helmikuussa 2020 Aallosta tuli Sony Music Finlandin A&R-konsultti.; == Diskografia == === Keko Salata === ==== Albumit ==== * Neuroottinen, dramaattinen, charmikas (2017) * Laulajan näköinen mies (2019) * Asioilla on tapana järjestyä (2021) ==== Singlet ==== * Vapaa (2015) * Melkein kuollut (2015) * Päätepysäkin tää (2017) * Elämä on biisi (2017) * Boombidibyebye (mukana Ivone Cerdan, 2017) * Älä sano (2018) * Vaahtokarkkii (2018) * Äiti & isä (2018) * Tavallinen (2018) * Love Story (2019) * Vanha (mukana Behm, 2019) * Koska mä pelkään (2019) * Lumilinna (2020) * 100% (mukana Bess & Sexmane, 2020) * Varo vaaraa (2020) * Todennäköisyys (2021) * Valeartisti (mukana Job Roggeveen, 2021) * Suomipopin painajainen (mukana Amoc, 2021) * Suosittu kuin BEHM (2021) * Ei tää voi olla elämää (mukana Pehmoaino, 2021) * Supervoimii (mukana Mercedes, 2021) * Holmenkollen (mukana Saara Hakkarainen, 2021) * Kahville (mukana Etta, 2021) * Sä oot ruma (2021) * Totta, kai? (2021) * Minä ja mun ajatukset (2021) * Kaipaan sua (mukana Boyat & Samuli Heimo, 2021) * Kaveri (2021) * Kaikki Ok (2023) * Minne vaan (feat. Jore & Zpoppa) (2024) * Muuttolintu (Janna Hurmerinta feat. Keko Salata) (2024) * Nössöö elämää (2024) ==Tuotanto== == Lähteet == Luokka:Suomalaiset hip hop -tuottajat Luokka:Suomalaiset musiikkituottajat Luokka:Suomalaiset säveltäjät Luokka:Suomalaiset sanoittajat Luokka:Emma-palkinnon saajat Luokka:Elävät henkilöt Luokka:Syntymävuosi puuttuu
Töpökerttunen

Töpökerttunen (Urosphena squameiceps) on itäaasialainen varpuslintu. Sen elinympäristö käsittää Venäjän kaukoidän ja Siperian kaakkoisosan sekä Korean niemimaan, Koillis-Kiinan, Japanin, Kuriilit ja Riukiusaaret. Robert Swinhoe kuvaili lajin holotyypin Kantonista Kiinasta1863.IBC == Lähteet == Luokka:Silkkikerttuset
Basrankerttunen

Basrankerttunen (Acrocephalus griseldis) on Irakin kotoperäinen varpuslintu. Sen elinympäristö käsittää Tigrisin ja Eufratin alajuoksut ja se talvehtii Itä-Afrikassa. Gustav Hartlaub kuvaili lajin holotyypin Tansanian Ngurusta 1891.IBC == Lähteet == Luokka:Kerttuset Luokka:Uhanalaiset linnut
A Giacomo Leopardi

A Giacomo Leopardi on Pietro Mascagnin kantaatti vuodelta 1898. Se on sävelletty sopraanolle ja orkesterilleAllmusic.com: A Giacomo Leopardi, cantata for soprano & orchestra > Overview Giacomo Leopardin syntymän 100-vuotisjuhlan kunniaksi. Teos julkaistiin uudelleen vuonna 1977 ja esitettiin Recanatissa kymmenen vuoden kuluttua, kun Leopardin kuolemasta tuli kuluneeksi 150 vuotta. == Lähteet == Luokka:Pietro Mascagnin teokset Luokka:1890-luvun musiikkiteokset Luokka:Kantaatit
Ruskorastaskerttunen

Ruskorastaskerttunen (Acrocephalus rufescens) on afrikkalainen varpuslintu. Sen elinympäristö käsittää Saharan eteläpuolista Afrikkaa Senegalista ja Tšadista etelään Namibiaan ja Pohjois-Botswanaan saakka. Siitä tunnetaan neljä alalajia. Richard Bowdler Sharpe ja Aimé Bouvier kuvailivat lajin holotyypin Landanasta, Angolan Cabindasta 1876.IBC == Lähteet == Luokka:Kerttuset
Tapio (viina)

Tapio-viina, "Tapsa", on Pernod Ricard Finlandin valmistama viina. Se on nimetty metsänjumala Tapion mukaan. Se valmistetaan ulkomaisesta etanolista, toisin kuin aiempi vastaava tuote Pöytäviina, joka tehtiin suomalaisesta ohraetanolista. Vuonna 2015 Tapiota myytiin Alkossa runsaat miljoona litraa, ja se oli Alkon seitsemänneksi myydyin tuotemerkki. == Lähteet == Luokka:Suomalaiset viinamerkit
Afrikanruokokerttunen

Afrikanruokokerttunen (Acrocephalus gracilirostris) on afrikkalainen varpuslintu. Sen elinympäristö käsittää Saharan eteläpuolista itäistä ja eteläistä Afrikkaa Tšadista ja Sudanista Etelä-Afrikkaan saakka. Lajista tunnetaan kahdeksan alalajia. Gustav Hartlaub kuvaili lajin holotyypin Liesbeekjoelta Etelä-Afrikasta 1864.IBC == Lähteet == Luokka:Kerttuset
Itä-Hakkilan Kilpa

Itä-Hakkilan Kilpa (I-HK) on vuonna 1956 perustettu vantaalainen urheilun yleisseura. I-HK:n kotipaikka on Itä-Hakkila ja toiminta-alue koko Itä-Vantaa. TUL:ään kuuluvassa seurassa on noin 800 jäsentä. Seuran kotikenttänä toimii Itä-Hakkilan kenttä, joka muutettiin hiekkakentästä tekonurmikentäksi vuonna 2011. Itä-Hakkilan Kilvan lajivalikoimaan kuuluvat jalkapallo, lentopallo, yleisurheilu, sähly, jumpat, lajimix ja kuntoliikunta. Kilpailutoimintaa on jalkapallossa ja kehitysvammaisten salibandyssä. I-HK:lla on ollut aikaisemmin aktiivista toimintaa myös painin, hiihdon ja kaukalopallon parissa. "Harry Seidler" -kunniamerkki myönnetään pitkään seurassa työtä tehneiden kunnioitukseksi. == Lähteet == *http://www.ita-hakkilankilpa.fi/ *http://www.vantaalla.info/sivu/index.php?option=com_sobi2&sobi2Task;=sobi2Details&catid;=5&sobi2Id;=35&Itemid;=7 Luokka:Suomalaiset urheilun yleisseurat Luokka:Suomalaiset jalkapalloseurat Luokka:Vantaalaiset urheiluseurat Luokka:Vuonna 1956 perustetut urheiluseurat Luokka:Suomen Työväen Urheiluliiton jäsenseurat
DVS Shoe Company

DVS Shoe Company on yhdysvaltalainen vuonna 1995 perustettu jalkinevalmistaja. Yhtiö aloitti rullalautailukenkien valmistajana, mutta on laajentanut sittemmin mallistoaan muihinkin jalkineisiin. Yhtiön kotipaikka on Kalifornian Torrancessa. ==Aiheesta muualla== * Yhtiön omat sivut Luokka:Yhdysvaltalaiset yritykset
Meisner-tekniikka

Meisner-tekniikka on näyttelemisen tekniikka, jonka on kehittänyt näyttelijä ja näyttelijätyön opettaja Sanford Meisner. Meisner kehitti tekniikan työskenneltyään Lee Strasbergin ja Stella Adlerin kanssa Group Theatressa New Yorkissa ja kaupungin Neighborhood Playhousen näyttelemisen johtajana, ja hän kehitti sitä viisikymmentä vuotta About the Meisner Acting Technique . Nykyisin tekniikkaa kuuluu opetusohjelmaan Neighborhood Playhousessa sekä Sanford Meisner Studio -koulussa, jolle hänen perikuntansa on antanut oikeuden käyttää hänen nimeään. Menetelmän juuret ovat Konstantin Stanislavskin työssä, mutta Meisner ei hyväksynyt tunnemuistin käyttöä, vaan perusti tekniikkansa mielikuvitukseen ja uskoon, joiden avulla näyttelijä löytää roolihahmonsa tunteet ja ajatukset. Meisner luonnehtii menetelmäänsä: ”Näytteleminen on kyky elää totuudellisesti kuvitteellisessa tilanteessa”.Satu Helena Mikkelinen, Meisner-tekniikan esittely 28.8.2008 (haettu archive.orgista 17.1.2011) Meisner-menetelmiin kuuluu toisiinsa perustuvia itsenäisiä harjoituksia. Se on läntisen teatterin systemaattisimpia ja täydellisimpiä näyttelijätekniikkoja. Meisnerin oppilaita ovat olleet muun muassa näyttelijät Robert Duvall, Diane Keaton, Gregory Peck ja Sidney Pollack, ohjaaja Sidney Lumet sekä käsikirjoittajat Arthur Miller ja David Mamet. ==Lähteet== ==Kirjallisuutta== *Longwell, Dennis and Sanford Meisner. Sanford Meisner on Acting. New York: Random House, 1987 ==Aiheesta muualla== * *The Sanford Meisner Studio *Sanford Meisner technique Luokka:Näyttelijäntyö
Mozarteum

Mozarteum, koko nimeltään Dommusikverein und Mozarteum (tuomiomusiikkiyhdistys ja mozarteum), on Salzburgiin 22. huhtikuuta 1841 perustettu musiikki- instituutio, joka oli alun perin musiikkikoulu ja Mozart-aiheinen arkisto. Nykyään Mozarteum on jakautunut kolmeen itsenäiseen osaan: *Universität Mozarteum Yliopistossa voi opiskella muun muassa musiikkia, taidetta, esittävää taidetta ja musiikkipedagogiikkaa. Mozarteumin Rainerstraßella sijaitseva päärakennus remontoitiin perusteellisesti ja laajennettiin vuonna 2006. Yliopistoon kuuluu myös musiikkitieteellinen tutkimusinstituutti. *Internationale Stiftung Mozarteum Vuonna 1880 perustettiin Internationale Stiftung (Kansainvälinen Mozarteum-säätiö) edistämään taloudellisesti musiikkilahjojen kehittämistä. *Mozarteumorchester Salzburg Mozarteum- orkesteri oli alun perin oppilaiden orkesteri, mutta vuonna 1939 se erottautui akatemiasta ja on nykyään itsenäinen instituutio. == Tunnettuja oppilaita == * Thomas Bernhard * Heino Ferch * Udo Jürgens * Herbert von Karajan == Aiheesta muualla == * Universität Mozarteum Salzburg * Internationale Stiftung Mozarteum * Mozarteum Orchester Salzburg Luokka:Musiikkialan oppilaitokset Luokka:Itävallan yliopistot Luokka:Salzburg